
ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

Direcția administrație publică
Nr._______din_________

Raport de specialitate
la proiectul de hotărâre privind aprobarea organigramei, statului de funcții
și regulamentului de organizare și funcționare 
ale Clubului Sportiv Municipal „Rarăul” Câmpulung Moldovenesc
Compartimentul resurse umane din cadrul Direcției administrație publică din aparatul de specialitate al primarului municipiului Câmpulung Moldovenesc, referă următoarele:
        Clubul Sportiv Municipal “Rarăul” Câmpulung Moldovenesc este condus de un director, grad II. Structura cuprinde 15 posturi de execuție și se prezintă astfel : 
a) Compartimentul financiar – contabil  - 1 post  ;
b) Compartimentul administrativ gospodăresc – 5 posturi ;
c) Secția sportivă atletism – 1 post  ;
d) Secția sportivă arte marțiale -1 post ;
e) Secția sportivă dans sportiv -1 post ;
f) Secția sportivă schi biatlon -1 post ;
g) Secția sportivă șah – 1 post ;
h) Secția sportivă fotbal – 1 post ;
i) Secția sportivă tenis - 1 post;
j) Secția sportivă motociclism – 1post ;
k) Secția sportivă rugby - 1 post.
        Prin Adresa nr.1051/05.10.2026, înregistrată cu nr.34288/06.10.2026, conducerea Clubului Sportiv Municipal “Rarăul” Câmpulung Moldovenesc solicită desființarea secțiilor sportive de dans sportiv și tenis tenis, deoarece în cadrul acestora nu a avut loc nici o activitate. Desființarea celor două secții implică și reducerea celor două funcții contractuale de execuție vacante de antrenor debutant, cu jumătate de normă.

     Totodată solicită înființarea a două noi secții sportive de karting, respectiv aeromodele, având în vedere interesul crescut al tinerilor și copiilor din municipiul nostru pentru practicarea acestor activități sportive, precum și posibilitatea valorificării acestui potențial, prin crearea cadrului organizat pentru selecția, pregătirea sportivilor, în vederea participării la competiții organizate sub egida federațiilor de profil.

Cu respectarea prevederilor art.540 din OUG nr 57/2019 privind Codul Administrativ, în structura secțiilor de karting, respectiv aeromodele, se înființează câte un post de antrenor, grad profesional debutant, funcție contractuală de execuție, jumătate de normă, perioadă nedeterminată.

Clubul Sportiv Municipal “Rarăul” Câmpulung Moldovenesc se încadrează în numărul maxim de posturi aprobat.
Având în vedere constatările precizate anterior, Compartimentul resurse umane, raportat la atribuțiile și competențele specifice compartimentului, consideră proiectul de hotărâre cu privire la aprobarea organigramei, statului de funcții și regulamentului de organizare și funcționare ale Clubului Sportiv Municipal „Rarăul” Câmpulung Moldovenesc,  ca fiind oportun și necesar .

